споразумяват да си сътрудничат в областта на финансовите услуги с цел:
 а)
 подкрепа за процеса на адаптиране на разпоредбите за финансовите услуги към потребностите на една отворена пазарна икономика;
 б)
 гарантиране на ефективна и адекватна защита за инвеститорите и другите потребители на финансови услуги;
 в)
 гарантиране на стабилността и целостта на световната финансова система;
 г)
 насърчаване на сътрудничеството между различните участници във финансовата система, включително регулаторите и надзорниците;
 д)
 гарантиране на независим и ефективен надзор.
 Член 384
 1. Страните насърчават сътрудничеството между съответните регулаторни и надзорни органи, включително обмена на информация, споделянето на експертен опит за финансовите пазари и други подобни мерки.
 2. Специално внимание се обръща на развитието на административния капацитет на такива органи, наред с другото посредством обмен на служители и съвместни обучения.
 Член 385
 Страните насърчават постепенното сближаване с признатите международни стандарти за регулирането и надзора в областта на финансовите услуги. Приложимите части от достижения на правото на ЕС в областта на финансовите услуги са посочени в глава 6 (Търговия с услуги, установяване и електронна търговия) от дял IV (Търговия и свързани с търговията въпроси) от настоящото споразумение.
 Член 386
 Ще се провежда редовен диалог по въпросите от обхвата на глава 12 от дял V (Икономическо и секторно сътрудничество) от настоящото споразумение.
 ГЛАВА 13
 Дружествено право, корпоративно управление, счетоводство и одит
 Член 387
 1. Страните, като признават значението на съществуването на ефективен набор от правила и практики в областите на договорното право, корпоративното управление, счетоводството и одита за изграждането на напълно функционираща пазарна икономика и за стимулиране на търговията, се споразумяват да си сътрудничат за:
 а)
 защитата на акционерите, кредиторите и другите заинтересовани лица в съответствие с разпоредбите на ЕС в тази област, посочени в приложение XXXIV към настоящото споразумение;
 б)
 въвеждането на съответните международни стандарти на национално равнище и постепенното сближаване с правото на ЕС в областта на счетоводството и одита, посочени в приложение XXXV към настоящото споразумение;
 в)
 по-нататъшното развитие на политиката за корпоративно управление в съответствие с международните стандарти, както и постепенното сближаване с разпоредбите на ЕС и препоръките в тази област, посочени в приложение XXXVI към настоящото споразумение.
 2. Страните ще се стремят са споделят информация и експертен опит относно съществуващите системи и съответните новости в развитието на тези области. Освен това страните ще полагат усилия за подобряване на обмена на информация между националния регистър на Украйна и търговските регистри на държавите — членки на ЕС.
 Член 388
 Ще се провежда редовен диалог по въпросите от обхвата на глава 13 от дял V (Икономическо и секторно сътрудничество) от настоящото споразумение.
 ГЛАВА 14
 Информационно общество
 Член 389
 Страните укрепват своето сътрудничество за развитието на информационното общество в полза на гражданите и предприятията, посредством масовото наличие на информационни и комуникационни технологии (ИКТ) и посредством по-добро качество на услугите на достъпни цени. Това сътрудничество ще улесни също така достъпа до пазарите за електронни съобщителни услуги, като ще насърчи конкуренцията и инвестициите в сектора.
 Член 390
 Сътрудничеството цели изпълнението на национални стратегии за информационното общество, изработването на комплексна регулаторна уредба за електронните съобщения и увеличаването на участието